കിങ്സിന് അഞ്ച് വിക്കറ്റ് ജയം ദുബായ്: കൊല്ക്കത്ത നൈറ്റ്റൈഡേഴ്സിനെതിരായ ഐ.പി.എല്. ട്വന്റി20 ക്രിക്കറ്റ് മത്സരത്തില് പഞ്ചാബ് കിങ്സിന് അഞ്ച് വിക്കറ്റ് ജയം. ആദ്യം ബാറ്റ് ചെയ്ത കൊല്ക്കത്ത ഏഴ് വിക്കറ്റ് നഷ്ടത്തില് 165 റണ്ണെടുത്തു. മറുപടി ബാറ്റ് ചെയ്ത പഞ്ചാബ് കളി തീരാന് മൂന്ന് പന്തുകള് ശേഷിക്കേ വിജയ റണ്ണെടുത്തു. നായകനും ഓപ്പണറുമായ ലോകേഷ് രാഹുലിന്റെ 55 പന്തില് രണ്ട് സിക്സറും നാല് ഫോറുമടക്കം 67 മികവാണു കിങ്സിന്റെ ജയത്തിന് അടിസ്ഥാനം. ഷാരൂഖ് ഖാനാണ് ഒന്പത് പന്തില് രണ്ട് സിക്സറും ഒരു ഫോറുമടക്കം 22 വിജയ റണ്ണെടുത്തത്. ഓപ്പണര് വെങ്കടേഷ് അയ്യരുടെ 49 പന്തില് ഒരു സിക്സറും ഒന്പത് ഫോറുമടക്കം 67 അര്ധ സെഞ്ചുറിയാണു കൊല്ക്കത്തയ്ക്കു തുണയായത്. രാഹുല് ത്രിപാഠി 26 പന്തില് ഒരു സിക്സറും മൂന്ന് ഫോറുമടക്കം 34 പതിവു പോലെ മിന്നി. നിതീഷ് റാണയും 18 പന്തില് രണ്ട് സിക്സറും രണ്ട് ഫോറുമടക്കം 31 പഞ്ചാബ് ബൗളര്മാരെ തകര്ത്തടിച്ചു. കൊല്ക്കത്തയ്ക്ക് മൂന്നാം ഓവറില് ഓപ്പണര് ശുഭ്മന് ഗില്ലിനെ ഏഴ് പന്തില് ഏഴ് നഷ്ടമായി. അര്ഷദീപ് സിങ് ഗില്ലിനെ ബൗള്ഡാക്കി. ത്രിപാഠിയും അയ്യരും ചേര്ന്ന അര്ധ സെഞ്ചുറി കൂട്ടുകെട്ടാണു കൊല്ക്കത്തയെ നയിച്ചത്. 12ാം ഓവറില് ത്രിപാഠിയെ രവി ബിഷ്ണോയി ദീപക് ഹൂഡയുടെ കെയിലെത്തിക്കുമ്ബോള് സ്കോര് 90 ലെത്തിയിരുന്നു. റാണയ്ക്കൊപ്പം അടിച്ചു തകര്ത്ത അയ്യരെയും ബിഷ്ണോയി പുറത്താക്കി. 39 പന്തിലാണു വെങ്കടേഷ് അയ്യര് അര്ധ സെഞ്ചുറി നേടിയത്. പകരമെത്തിയ നായകന് ഒയിന് മോര്ഗാന് രണ്ട് മോശം ഫോം തുടര്ന്നു. മോര്ഗാനെ മുഹമ്മദ് ഷമി വിക്കറ്റിനു മുന്നില് കുടുക്കി. ദിനേഷ് കാര്ത്തിക്ക് 11 പന്തില് 11, ടിം സീഫര്ട്ട് രണ്ട് എന്നിവരും പുറത്തായി. പഞ്ചാബിനു വേണ്ടി അര്ഷദീപ് സിങ് മൂന്ന് വിക്കറ്റും രവി ബിഷ്ണോയ് രണ്ട് വിക്കറ്റും മുഹമ്മദ് ഷമി ഒരു വിക്കറ്റുമെടുത്തു.